ગુજરાત વિધાનસભાની ચૂંટણીના પ્રથમ તબક્કાના મતદાનને શરૂ થવામાં જ્યાં થોડા કલાકોની વાર છે ત્યારે ભારે વિવાદ પછી આખરે આજે ભાજપે તેનો ચૂંટણી ઢંઢેરો જાહેર કરવાનું મન બનાવી જ લીધું છે. ભાજપ દ્વારા આજે 2017ની ગુજરાત વિધાનસભાની ચૂંટણી માટે ચૂંટણી ઢંઢેરો બહાર પાડવામાં આવશે. આજે બપોરે 3 વાગે ભાજપ આ ચૂંટણી ઢંઢેરો બહાર પાડશે તેવી સંભાવના છે. ભાજપના વરિષ્ઠ નેતા અરુણ જેટલી, ભૂપેન્દ્ર યાદવ અને જીતુ વાઘાણીને હાજરીમાં આ ચૂંટણી ઢંઢેરો બહાર પાડવામાં આવશે તેમ મનાઇ રહ્યું છે.